open-index/open-wikipedia-markdown huggingface dataset:
Hayley Erin

**Hayley Erin** (s. 13. heinäkuuta 1994) on yhdysvaltalainen näyttelijä. Hän on näytellyt muun muassa teini-ikäisen Abby Carltonin roolissa televisiosarjassa *[[Tunteita ja tuoksuja]]* (2008–2010).

Erinin ensimmäinen näyttelijärooli oli vuonna 2004 televisiosarjan *[[Veljemme on nero]]* yhdessä jaksossa. Hän on näytellyt myös sketsisarjan *[[MADtv]]* kahdessa jaksossa ja Nickelodeonin televisiosarjassa *[[True Jackson]]*.

## Filmografia

## Aiheesta muualla
*
Paolo Romeo

**Paolo Romeo** (s. 20. helmikuuta 1938 Acireale) on italialainen roomalaiskatolinen arkkipiispa. Hänet ylennettiin 20. marraskuuta 2010 yhdeksi katolisen kirkon kardinaaleista.

Romeon vihki papiksi Acirealen hiippakuntaan Angelo Calabretta 18. maaliskuuta 1961, ja hänet nimitettiin Vulturian titulaariarkkipiispaksi sekä apostoliseksi nuntiukseksi Haitille 17. joulukuuta 1983. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.

Romeo nimitettiin 24. huhtikuuta 1990 apostoliseksi nuntiukseksi Kolumbiaan, 5. helmikuuta 1999 Kanadaan ja 17. huhtikuuta 2001 Italiaan ja San Marinoon. Hän sai 19. joulukuuta 2006 nimityksen Palermon arkkihiippakunnan arkkipiispaksi, ja hänet asetettiin tähän virkaan 10. helmikuuta 2007.

Romeo asetettiin 22. tammikuuta 2011 Santa Maria Odigitria dei Sicilianin kardinaalipapiksi.

## Lähteet
José Soleibe Arbeláez

**José Soleibe Arbeláez** (s. 17. marraskuuta 1938) on kolumbialainen roomalaiskatolinen piispa. Hänet vihittiin papiksi Cartagenan arkkihiippakuntaan 21. syyskuuta 1963 ja nimitettiin Calin arkkihiippakunnan vihkipiispaksi sekä Sullectumin titulaaripiispaksi 19. heinäkuuta 1999. Piispaksi vihkiminen seurasi 8. syyskuuta. Pääkonsekraattorina toimi Isaías Duarte Cancino, jota avustivat Héctor Luis Gutiérrez Pabón ja Edgar de Jesús Garcia Gil.

6. joulukuuta 2002 Soleibe Arbeláez sai nimityksen Caldasin hiippakunnan piispaksi.

## Lähteet
Marvin Ogunjimi

**Marvin Ogunjimi** (s. 12. lokakuuta 1987 Mechelen, Belgia) on belgialainen jalkapalloilija. Hän on pelannut urallaan kotimaansa lisäksi useissa eri maissa, muun muassa Espanjassa ja Norjassa. Hän on pelipaikaltaan hyökkääjä. Hän on pelannut Belgian maajoukkueessa seitsemän maaottelua.

## Seurajoukkueura
Ogunjimi edusti Genkiä yhteensä kuuden kauden ajan, joista yhden välissä lainasopimuksella Waalwijkissa. Hän pelasi lainakautensa aikana 27 ottelua ja teki niissä 10 maalia. Palattuaan takaisin omistajaseuraansa kaudeksi 2008–2009 Ogunjimi nousi yhdeksi joukkueen luottopelaajista. Kauden 2010–2011 Genk päätti maan pääsarjamestaruuteen.

## Maajoukkueura
Ogunjimi teki ensiesiintymisensä Belgian maajoukkueessa 8. lokakuuta 2010 vuoden 2012 EM-karsintaottelussa Kazakstania vastaan. Samaisessa ottelussa hän avasi myös maalitilinsä maajoukkueessa tehden joukkueensa molemmat osumat.

## Lähteet

## Aiheesta muualla
* Marvin Ogunjimin tilastot National Football Teams -sivustolla
Isaías Duarte Cancino

**Isaías Duarte Cancino** (15. helmikuuta 1939 – 16. maaliskuuta 2002) oli kolumbialainen roomalaiskatolinen arkkipiispa. Hänet vihittiin papiksi 1. joulukuuta 1963 ja nimitettiin 10. huhtikuuta 1985 Bucaramangan arkkihiippakunnan vihkipiispaksi sekä Germania in Numidian titulaaripiispaksi. Piispaksi vihkiminen seurasi 17. kesäkuuta. Pääkonsekraattorina toimi Héctor Rueda Hernández, jota avustivat Victor Manuel López Forero ja Juan Francisco Sarasti Jaramillo.

18. kesäkuuta 1988 Duarte Cancino sai nimityksen Apartadón hiippakunnan piispaksi ja 19. elokuuta 1995 Calin arkkihiippakunnan arkkipiispaksi, jona hän toimi loppuikänsä. Hän oli poliittisen sekä huumeisiin liittyvän väkivallan vastustaja ja kuoli henkirikoksen uhrina, kun hänet ammuttiin kirkon ulkopuolella hänen ollessaan 63-vuotias.

## Lähteet
Carlos José Ruiseco Vieira

**Carlos José Ruiseco Vieira** (s. 20. lokakuuta 1935) on kolumbialainen roomalaiskatolinen arkkipiispa. Hänet vihittiin papiksi 6. tammikuuta 1960 ja nimitettiin Barranquillan arkkihiippakunnan vihkipiispaksi sekä Febianan titulaaripiispaksi 10. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.

28. maaliskuuta 1977 Ruiseco Vieira sai nimityksen Monterían hiippakunnan piispaksi ja 23. syyskuuta 1983 Cartagenan arkkipiispaksi, jona hän toimi, kunnes erosi tehtävistään 24. lokakuuta 2005.

## Lähteet
Diego Rubio

**Diego Iván Rubio Köstner** (s. 15. toukokuuta 1993 Santiago de Chile) on chileläinen jalkapalloilija, pelipaikaltaan hyökkääjä. Hän edustaa MLS:ssä pelaavaa yhdysvaltalaista Colorado Rapidsia. Hän on kotimaansa ja Yhdysvaltojen lisäksi pelannut Portugalissa, Romaniassa, Norjassa ja Espanjassa.

Rubio edusti juniorivuosinaan Universidad Católicaa ja Colo-Coloa, jossa hänet nostettiin edustusjoukkueeseen tammikuussa 2011. Rubio allekirjoitti 5. heinäkuuta 2011 viisivuotisen sopimuksen portugalilaisseura Sportingin kanssa. Hänestä maksettiin 1,5 miljoonan euron siirtokorvaus.

Chilen A-maajoukkueessa Rubio teki ensiesiintymisensä 23. kesäkuuta 2011 Paraguayta vastaan. Hän on pelannut yhdeksän A-maaottelua, joista kolme vuonna 2011 ja kuusi vuosina 2018–2019.

Rubion isä Hugo ja veljet Eduardo ja Matías ovat kaikki tulleet myös tunnetuiksi jalkapalloilijoina. Lisäksi Chilen kaikkien aikojen menestyineimpiin jalkapalloilijoihin lukeutuva Iván Zamorano on hänen kummisetänsä.

## Lähteet
George Bovell

**George Richard Bovell** (s. 18. heinäkuuta 1983 Trinidad ja Tobago) on trinidadtobagolainen uimari. Hän on osallistunut olympialaisiin neljä kertaa, vuosina 2000, 2004, 2008 ja 2012. Vuonna 2004 hän voitti pronssia 200 metrin sekauinnissa ajalla 1.58,80. Lontoossa 2012 hän sijoittui 50 metrin vapaauinnissa seitsemänneksi. Barcelonan pitkän radan MM-kilpailuissa 2013 hän sijoittui kolmanneksi 50 metrin vapaauinnissa ajalla 21,51. Istanbulin lyhyen radan MM-kilpailuissa 2012 hän sai pronssia 100 metrin sekauinnissa ajalla 51,66. Tämän lisäksi Bovell ui Pan-Amerikan kisoissa 2003 itselleen kaksi kultaista ja kaksi hopeista mitalia sekä 2007 yhden pronssin.

Bovell on opiskellut Auburnin yliopistossa, jossa hänen valmentajanaan toimi Brett Hawke. Georgen nuorempi veli Nicholas on myös ollut kilpauimari.

## Lähteet
*Profiili swimrankings.net-sivustolla 

## Viitteet

## Aiheesta muualla
* Bovellin profiili
Sikorsky S-61

**Sikorsky S-61** on Sikorskyn SH-3 Sea King -helikopterin siviiliversio. Siitä on kaksi mallia, S-61L ja S-61N. Ne ovat kaksi yleisimmin käytettyä liikennehelikopteria ja öljynporauslauttojen tukitoiminnoissa käytettyä helikopteria.

## Lähteet

## Aiheesta muualla
CASA CN-235

**CASA/IPTN CN-235** on kaksimoottorinen kuljetuskone, jonka ovat kehittäneet yhdessä espanjalainen CASA ja indonesialainen IPTN paikallisliikennekoneeksi ja sotilaskuljetuksiin. Sen tärkeimpiä tehtäviä ovat merivalvonta, tiedustelu ja lentokuljetukset. Sen merkittävin käyttäjä on Turkki, jolla on 61 konetta.

## Aiheesta muualla

*AirTech CN-235MP / MPA, Naval Technology -sivusto
Formula Renault Eurocup

**Formula Renault Eurocup** oli Formula Renault’n formulasarja. Kilpailuja ajettiin Euroopan moottoriradoilla. Sarja toimi oheisluokkana Formula Renault 3.5 -sarjan kanssa ja se kuului osaksi World Series by Renault -luokkaa vuosina 2005–2015.

Sarja perustettiin vuonna 1991 nimellä *Rencontres Internationales de Formule Renault*. Vuonna 1993 sarjan nimeksi vakiintui Eurocup Formula Renault. Kaudesta 2000 lähtien sarja on ollut yksityyppiluokka. Vuosina 2000–2009 ainoa sallittu auto oli Tatuus FR2000 ja kaudella 2010 sen korvasi uusi Barazi-Epsilon EB01. Vuodet 2013–2018 ajettiin Tatuus FR2.0/13 mukaisilla autoilla. Vuodet 2019–2020 ajettiin Tatuus T-318 mukaisilla autoilla. Sarjan rengastoimittajana toimi vuosina 2005–2018 Michelin ja vuosina 2019–2020 Hankook.

Sarjan mestaruuden ovat voittaneet Jason Plato, Pedro de la Rosa, Olivier Couvreur, James Matthews, Cyrille Sauvage, Enrique Bernoldi, Jeffrey van Hooydonk, Bruno Besson, Gianmaria Bruni, Felipe Massa, Augusto Farfus, Eric Salignon, Esteban Guerrieri, Scott Speed, Kamui Kobayashi, Filipe Albuquerque, Brendon Hartley, Valtteri Bottas, Albert Costa, Kevin Korjus, Robin Frijns, Stoffel Vandoorne, Pierre Gasly, Nyck de Vries, Jack Aitken, Lando Norris, Sacha Fenestraz, Max Fewtrell, Oscar Piastri ja Victor Martins. 

Eniten tallimestaruuksia on JD Motorsportilla, joka voitti mestaruuden seitsemän kertaa vuosina 1996–2000, 2003 ja 2006. Muita mestaruuteen yltäneitä talleja olivat muun muassa Josef Kaufmann Racing ja R-ace GP kolmesti. Suomalainen Koiranen Motorsport -talli voitti tallimestaruuden kaksi kertaa vuosina 2011 ja 2014.

Vuoden 2020 jälkeen Formula Renault Eurocup loppui ja se yhdistyi osaksi Formula Regional European Championship -sarjaa.

## Mestarit

;

## Lähteet
Waterford

**Waterford** () on kaupunki Munsterin provinssissa Irlannin etelärannikolla, ja se on maan viidenneksi suurin kaupunki. Kaupungin perustivat viikingit vuonna 914, ja se on siten maan vanhin kaupunki. Kaupungin linnoittaminen aloitettiin jo vuonna 1088, ja se jatkui vuosisatoja. Nykyään linnoituksesta on jäljellä kuusi tornia sekä osa muurista.

## Talous
Waterfordin talouden perusta on sen satama, joka on yksi Irlannin parhaista. Myös kalastus on seudulle tärkeä elinkeino. Kuuluisaksi kaupunki on kuitenkin tullut Waterford-kristallista, jota on tehty 1700-luvulta lähtien.

## Lähteet

## Aiheesta muualla
Shannon (Irlannin kaupunki)

**Shannon** () on kaupunki Irlannissa. Se on saanut nimensä Shannon-nimisen joen mukaan, joka on lähistöllä. Kaupunki sijaitsee Claren kreivikunnassa. Se sai kaupungin aseman vuoden 1982 alusta. Kaupungin ohi kulkee N19-tie, joka poikkeaa N18-tiestä Limerickin ja Ennisin välillä.

Shannon rakennettiin 1960-luvulla Shannonin lentoaseman lähelle, ja se oli tarkoitettu lentoaseman ja lähiseudun teollisuuden työntekijöiden asuinkaupungiksi. Alkuaikoina kaupungin asukasluku ei kuitenkaan kasvanut suunniteltuun tahtiin monista syistä. Myöhemmin kehitystä on kuitenkin tapahtunut, ja väkiluku alkoi kasvaa 1990-luvulla, kun esimerkiksi palvelut ovat kohentuneet. Kaupungin väkiluku on 9&nbsp;222.

## Lähteet

## Aiheesta muualla
* 
*
Sligo

**Sligo** () on kaupunki Luoteis-Irlannissa Sligon kreivikunnassa. Kaupunkialueella asuu 17&nbsp;892, esikaupungeissa 1&nbsp;510. Kaupungin historia ulottuu kivikaudelle.

## Urheilu
Jalkapalloseura Sligo Rovers FC pelaa Irlannin korkeimmalla sarjatasolla Irlannin valioliigassa. 

## Lähteet

## Aiheesta muualla
Morsiusvatukka

**Morsiusvatukka** (*Rubus deliciosus*) on vadelman sukuinen kasvi, joka kasvaa luonnonvaraisena Yhdysvaltojen länsiosassa. Sitä kutsutaan siellä "Kalliovuorten vadelmaksi", . Kasvia viljellään myös Suomessa.

Morsiusvatukan lehdet muistuttavat herukoiden lehtiä: ne ovat kolmiliuskaiset, mutta ainoana vatukkalajina lehdet eivät muodostu irrallisista lehdyköistä. Kukat ovat melko suuret ja valkoiset, marjat tummanpunaiset ja kiiltävät. Marjat ovat syötäviä, ja niistä voi tehdä hilloa.

## Lähteet

## Aiheesta muualla
* ITIS: ''Rubus deliciosus'' 
* United States Department of Agriculture (USDA): ''Rubus deliciosus''
Narco

**Narco** on vuonna 2004 kuvattu ranskalainen draamakomedia. Elokuvan pääosia näyttelevät Guillaume Canet, Zabou Breitman, Benoît Poelvoorde, Guillaume Gallienne ja François Berléand. Jean-Claude Van Damme tekee elokuvassa cameoroolin. Elokuvan ovat ohjanneet Tristan Aurouet ja Gilles Lellouche.

## Aiheesta muualla
*
Karl Marx -monumentti

**Karl Marx -monumentti** on Karl Marxille omistettu muistomerkki, joka sijaitsee Chemnitzin kaupungissa Saksassa. Muistomerkki pystytettiin vuonna 1971. Muistomerkki esittää Karl Marxin päätä, joten paikalliset kutsuvat sitä nimellä *Nischel*, ’pää’. Veistoksen teki neuvostoliittolainen taiteilija Lev Kerbel. Muistomerkki on 7,1 metriä korkea (alustan kanssa 13 metriä korkea), ja se on valmistettu graniitista. 

## Lähteet

## Aiheesta muualla
Ignace Matondo Kwa Nzambi

**Ignace Matondo Kwa Nzambi** CICM (12. huhtikuuta 1932 – 9. syyskuuta 2011) oli kinshasankongolainen roomalaiskatolinen piispa. Hänet vihittiin papiksi 2. elokuuta 1964 ja nimitettiin Basankusun hiippakunnan piispaksi 18. marraskuuta 1974. Piispaksi vihkiminen seurasi 13. huhtikuuta 1975. Pääkonsekraattorina toimi Joseph-Albert Malula, jota avustivat Pierre Wijnants ja Louis Nganga a Ndzando.

Matondo Kwa Nzambi sai 27. kesäkuuta 1998 nimityksen Molegben hiippakunnan piispaksi, jona hän toimi, kunnes jäi eläkkeelle 23. toukokuuta 2007.

## Lähteet
Bernard Nsayi

**Bernard Nsayi** (1943 Mindouli – 12. helmikuuta 2021 Rooma) oli brazzavillenkongolainen roomalaiskatolinen piispa. Hänet vihittiin papiksi 17. kesäkuuta 1971 ja nimitettiin Nkayin hiippakunnan piispaksi 7. heinäkuuta 1990. Piispaksi vihkiminen seurasi 16. syyskuuta. Pääkonsekraattorina toimi Beniamino Stella, jota avustivat Ignace Matondo Kwa Nzambi ja Ernest Kombo.

Nsayi erosi tehtävistään 16. lokakuuta 2001.

## Lähteet
Faust (vuoden 2011 elokuva)

**Faust** () on venäläisen Aleksandr Sokurovin ohjaama elokuva, joka on vapaasti sovitettu Faustin legendasta ja siitä kirjoittaneiden Johann Wolfgang von Goethen ja Thomas Mannin kirjoista. Se palkittiin vuonna 2011 Venetsian elokuvajuhlien pääpalkinnolla, Kultaisella leijonalla.

*Faust* on viimeinen osa Sokurovin tetralogiasta, joka käsittelee vallan olemusta, ja ensimmäinen, jonka pääosassa on fiktiivinen henkilö. Aiemmat osat käsittelivät Adolf Hitleriä (*[[Moolok (elokuva)|Moolok]]*, 1999), Vladimir Leniniä (*[[Telets]]*, 2000) ja Hirohitoa (*[[Solntse]]*, 2005).

Elokuva maksoi kahdeksan miljoonaa euroa, ja sen tuotanto sai yksityistä pääomaa, kun Vladimir Putin asettui tukemaan elokuvaa ja Venäjän elokuvatuotantoa. *Faustin* tuotantoyhtiönä oli pietarilainen Proline Film. Elokuvaa kuvattiin pääasiassa Tšekissä, mutta muutama kuvauspäivä oli myös Islannissa.

## Lähteet

## Aiheesta muualla
* 

### Arvostelut
*
Stephen Turnbull

**Stephen Turnbull** voi tarkoittaa seuraavia henkilöitä:

* Stephen Turnbull (historioitsija), brittiläinen historioitsija
* Stephen Turnbull (jalkapalloilija), englantilainen jalkapalloilija
Ernest Kombo

**Ernest Kombo** (27. maaliskuuta 1941 – 22. lokakuuta 2008) oli kinshasankongolainen roomalaiskatolinen piispa. Hän syntyi Pointe-Noiressa, ja hänet vihittiin jesuiittojen papiksi 8. heinäkuuta 1973. Hän sai 5. joulukuuta 1983 nimityksen Nkayin hiippakunnan piispaksi. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.

7. heinäkuuta 1990 Kombo sai nimityksen Owandon hiippakunnan piispaksi, jona hän toimi loppuikänsä.

Vuonna 1994 Kombo kertoi piispojen tapaamisessa Roomassa kannattavansa nunnien mahdollisuutta päästä kardinaaleiksi. Ennen kuolemaansa vuonna 2008 hän oli saanut hoitoa syöpään Ranskassa.

## Lähteet
Vesparax

**Vesparax** on voimakas unilääkkeenä käytetty yhdistelmälääke. *Vesparax Novum*in sekä *Vesparaxette* -tablettien valmistaja on ollut belgialainen UCB Pharma S.A. Näitä lääkeitä käytettiin myös Suomessa.

## Vaikuttavat aineet

Vesparaxin vaikuttavat aineet ovat 50 mg brallobarbitaalia, 150 mg sekobarbitaalia ja 50 mg hydroksitsiiniä (joka on voimakas antihistamiini ja myös *[[Atarax]]*-allergialääkkeen vaikuttava aine). Nämä kaikki ainesosat ovat rauhoittavia ja unettavia, ja hydroksitsiini lisäksi poistaa mahdollista allergisista oireista johtuvaa ja unensaantia häiritsevää kutinaa. Vesparax herätti myös huomiota narkomaanien keskuudessa, koska aine tehosi nopeasti, vaikutti pitkään ja sillä oli vähemmän haittavaikutuksia. Vesparax on kuitenkin nykyisin useissa maissa kielletty.

## Vesparax-tyylisten lääkeaineiden käyttö Suomessa

Vesparaxette sisälsi 25 mg hydroksitsiinia, meballymaalia 75 mg sekä brallobarbitaalia 25 mg/tabletti. Valmiste oli tarkoitettu yksinomaan sairaalakäyttöön, ei kirjoitettavaksi reseptillä yksityishenkilöille.

Vesparax Novum sisälsi hydroksitsiinin sijasta: 16,5 mg etodroksitsiinia ja 33 mg brallobarbitaalia sekä 100 mg meballymaalia/tabletti.

Kumpaakin lääkevalmistetta varoitettiin antamasta herkästi addiktoituville eli lääkeriippuvaisille henkilöille.

## Haittavaikutukset

Vesparaxin pitkästä puoliintumisajasta johtuen siitä on aiheutunut krapula-tyyppisiä jälkivaikutuksia käyttöä seuraavana päivänä, Vesparax on kuitenkin poistunut markkinoilta uudempien lääkkeiden myötä. Nykyisin Vesparax-nimen alla myydään ketiapiinia joissakin maissa.

Vesparaxin sisältämät hydroksitsiini ja sekobarbitaali pidentävät brallobarbitaalin puoliintumisaikaa. Vesparax oli niin kutsuttu lh-lääke, eli liikennevälineillä tehtävää ajamiskykyä haittaavaa. Lääke voimistaa, muiden sedatiivien vaikutusta.

### Kuolemantapaukset

Muusikko Jimi Hendrix kuoli alkoholin ja Vesparax-unilääkkeiden yhteisvaikutuksesta johtuvaan oksentamiseen tajuttomana ja oksennukseen tukehtumiseen.

## Lähteet

## Aiheesta muualla
*Results of toxicological investigations on vesparax-poisonings Pubmed 
*Vesparax Drug Metabolism, Genetics, Side Effects, and Interactions
Royal Australian Navy Memorial

**Royal Australian Navy Memorial** tai **Sailors and Ships** on Australian laivaston muistomerkki *ANZAC Paradessa* Canberran kaupungissa Australiassa. Muistomerkki paljastettiin vuonna 1986. Pronssinen veistos esittää ihmisiä tyypillisissä laivaston tehtävissä. Veistoksen suunnitteli ja valmisti Ante Dabro.

## Katso myös
* ANZAC-päivä
* Royal Australian Air Force Memorial
* ANZAC-sotamuistomerkki
* Rats of Tobruk Memorial

## Lähteet

## Aiheesta muualla
Kriketin SM-sarja 2011

**Kriketin SM-sarja** 2011 käsitti kaksi erillistä sarjatasoa,1. ja 2.divisioona. Molemmissa sarjoissa pelattiin 40 syöttövuoton pelejä. Vantaa CC voitti Suomen mestaruuden ja Vantaa Super Kings voitti 2.divisioonan nousten kaudelle 2012 1.divisioonaan.

## 1. divisioona

* Vantaa CC on Suomen mestari. Vaasa CC putoaa ja Stadin Krikettikerho karsii sarjapaikastaan. FPC putosi neljänneksi saatuaan 16 pisteen rangaistuksen sääntörikkomuksesta.

## 2.divisioona
2.divisioonassa pelattiin yksinkertainen sarja, jonka jälkeen 4 parasta ja toisaalla 4 heikointa kohtasi toisensa vielä kertaalleen loppusarjassa.

VantaaSuperKings nousee kaudeksi 2012. FinnAsia karsintaan.

## Sarjakarsinta

FinnAsia nousi 1.diivisioonaan, josta SKK putosi.

## Lähteet

* http://www.cricketfinland.com/cgi-bin/blosxom.cgi/English/Menu/SM_Div1/SM40_div1_2011.html 
* http://www.cricketfinland.com/cgi-bin/blosxom.cgi/English/Menu/SM_Div2/SM40_div2_2011.html
Daniel Mizonzo

**Daniel Mizonzo** (s. 29. syyskuuta 1953) on brazzavillenkongolainen roomalaiskatolinen piispa. Hänet vihittiin papiksi 12. heinäkuuta 1981 ja nimitettiin Nkayin hiippakunnan piispaksi 16. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.

## Lähteet
Samuel Silverio Buitrago Trujillo

**Samuel Silverio Buitrago Trujillo** (21. kesäkuuta 1930 – 11. huhtikuuta 1990) oli kolumbialainen roomalaiskatolinen arkkipiispa. Hänet vihittiin lasaristien papiksi 22. joulukuuta 1956 ja nimitettiin Manizalesin arkkihiippakunnan vihkipiispaksi sekä Aquae Novae in Numidian titulaaripiispaksi 11. lokakuuta 1968. Piispaksi vihkiminen seurasi 7. joulukuuta. Pääkonsekraattorina toimi Arturo Duque Villegas, jota avustivat Tulio Botero Salazar ja Baltasar Alvarez Restrepo.

18. joulukuuta 1972 Buitrago Trujillo sai nimityksen Monterían hiippakunnan piispaksi ja 11. lokakuuta 1976 Popayánin arkkihiippakunnan arkkipiispaksi, jona hän toimi kuolemaansa saakka.

## Lähteet
Arturo Duque Villegas

**Arturo Duque Villegas** (27. marraskuuta 1899 – 26. heinäkuuta 1977) oli kolumbialainen roomalaiskatolinen arkkipiispa. Hänet vihittiin papiksi 20. maaliskuuta 1926 ja nimitettiin Ibaguén hiippakunnan vihkipiispaksi sekä Vatarban titulaaripiispaksi 7. toukokuuta 1949. Piispaksi vihkiminen seurasi 7. elokuuta.

17. maaliskuuta 1957 Duque Villegas sai nimityksen Ibaguén piispaksi ja 7. heinäkuuta 1959 Manizalesin arkkipiispaksi, jona hän toimi, kunnes jäi eläkkeelle 23. toukokuuta 1975. Hän osallistui Vatikaanin toiseen kirkolliskokoukseen.

## Lähteet
Tulio Botero Salazar

**Tulio Botero Salazar** (9. maaliskuuta 1904 – 1. maaliskuuta 1981) oli kolumbialainen roomalaiskatolinen arkkipiispa. Hänet vihittiin lasaristien papiksi 19. joulukuuta 1931 ja nimitettiin Cartagenan arkkihiippakunnan vihkipiispaksi sekä Maridan titulaaripiispaksi 7. toukokuuta 1949. Piispaksi vihkiminen seurasi 14. elokuuta. Pääkonsekraattorina toimi Bernardo Botero Alvarez, jota avustivat Crisanto Luque Sánchez ja Julio Caicedo Téllez.

1. toukokuuta 1952 Botero Salazar sai nimityksen Zipaquirán hiippakunnan piispaksi ja 8. joulukuuta 1957 Medellínin arkkipiispaksi, jona hän toimi, kunnes jäi eläkkeelle 2. kesäkuuta 1979. Hän osallistui Vatikaanin toiseen kirkolliskokoukseen.

## Lähteet
Crisanto Luque Sánchez

**Crisanto Luque Sánchez** (1. helmikuuta 1889 – 7. toukokuuta 1959) oli kolumbialainen roomalaiskatolinen arkkipiispa ja kardinaali. Hänet vihki papiksi Bogotán arkkihiippakuntaan Bernardo Herrera Restrepo 28. lokakuuta 1916. Hänet nimitettiin 16. tammikuuta 1931 Tunjan hiippakunnan vihkipiispaksi ja Croaen titulaaripiispaksi. Piispaksi vihkiminen seurasi 3. toukokuuta. Pääkonsekraattorina toimi Paolo Giobbe.

9. syyskuuta 1932 Luque Sánchez sai nimityksen Tunjan piispaksi ja 14. heinäkuuta 1950 Bogotán arkkipiispaksi ja Kolumbian sotilaspiispaksi. Hänet ylennettiin kardinaaliksi 12. tammikuuta 1953, jolloin hän sai nimityksen Santi Cosma e Damianon kardinaalipapiksi. Hän osallistui vuoden 1958 konklaaviin ja kuoli vuonna 1959 ehtimättä jäädä eläkkeelle.

## Lähteet

## Aiheesta muualla
* The Cardinals of the Holy Roman Church: LUQUE SÁNCHEZ, Crisanto
Buklitsiini

**Buklitsiini** on antihistamiini ja antikolinergi, joka on rakenteeltaan piperatsiinijohdos. Buklitsiini muistuttaa läheisesti syklitsiiniä ja meklotsiinia, ja buklitsiinia voidaan samoin käyttää pahoinvoinnin ja oksentelun ehkäisyyn. Buklitsiini on yksi migreenilääke *Migraleven* kolmesta ainesosasta. Lääkettä on ollut saatavilla Suomessa ainakin 1970-luvulta saakka, sitä on valmistanut belgialainen UCB Pharma -lääkeyhtiö tuotenimellä *Longifen*.

## Lähteet

## Aiheesta muualla

* ChemSpider: Buklitsiini (6473) 
* ChEMBL: Buklitsiini (CHEMBL1201271)
* UNII: Buklitsiini (0C94V6X681)
Rats of Tobruk Memorial

**Rats of Tobruk Memorial** on muistomerkki *ANZAC Paradessa* Canberran kaupungissa Australiassa. Se on rakennettu muistoksi australialaisille sotilaille, jotka taistelivat toisessa maailmansodassa. Veistoksen suunnitteli Marc Clark. Muistomerkki valmistui vuonna 1984.

## Katso myös
* ANZAC-päivä
* ANZAC-sotamuistomerkki
* Royal Australian Navy Memorial
* Royal Australian Air Force Memorial

## Lähteet

## Aiheesta muualla
Pikisaari (Lappeenranta)

**Pikisaari** on Saimaan saari Lappeenrannan keskustan pohjoispuolella Kariniemen ja Rapasaaren välissä. Saari on yhdistetty mantereeseen sillalla. Matkaa keskustasta Pikisaareen on reilut 2 kilometriä. Pikisaaressa on paljon asuinkerrostaloja. Saaren pohjoisosassa sijaitsee puistoalue, sekä uimaranta ja venepaikkoja. Ulkoilureitti kiertää saaren ympäri. Paikallisliikenteen linja 8 liikennöi Pikisaaren kautta.

Pikisaari kuuluu Linnoituksen kaupunginosaan.

## Historia

Nykyinen Pikisaari koostuu Tervasaaresta, Peltosaaresta ja Katajasaaresta. Saaret on liitetty toisiinsa täyttömaalla. Suurin yhdistetyistä saarista oli pitkulainen Pikisaari, jota on aiemmin kutsuttu nimellä Tervasaari. Pikisaaresta on aiemmin voinut siirtyä Voisalmensaaren Kariniemeen jalankulun ja pyöräilyn siltaa pitkin. Tuolloin alueella toimi saha, joka oli Rauma-Repolan omistuksessa.

## Lähteet
*Pikisaaren asukasyhdistys 

### Viitteet
Uukuniemi (kirkonkylä)

**Uukuniemen kirkonkylä** on kylä Parikkalan kunnan Uukuniemen pitäjässä Etelä-Karjalan maakunnassa. Kirkonkylä sijaitsee Pyhäjärven eteläosasta pohjoiseen kuroutuvalla Uukuniemen niemellä, linnuntietä noin kaksi kilometriä Suomen ja Venäjän valtakunnanrajasta länteen.  Kirkonkylän länsipuolella on Pyhälampi. 

Uukuniemen kirkonkylästä on maanteitse 83 kilometriä Savonlinnaan, 109 km Imatralle ja 127 km Joensuuhun (etäisyydet vuodelta 1985; tieyhteydet voivat sittemmin olla lyhentyneet).

Kirkonkylä oli Parikkalaan vuoden 2005 alussa liitetyn Uukuniemen kunnan aiempi hallintokeskus ja kirkonkylä. Kylällä on vanha kirkko (Uukuniemen puukirkko, 1793; korjattu nykymuotoon 1853; kellotapuli 1853), sankarihautausmaa ja vanha hautausmaa, ortodoksinen Pyhän perheen tsasouna (Akkakallion tsasouna; 2016/2017). 

Kylän luoteispuolella Uukuniemen länsikyljestä Pyhäjärvelle työntyy parin kilometrin mittainen Papinniemenharju. Papinniemen puolivälissä on aiemmin sijainnut ortodoksinen kylä, jonka olemassaoloa on pyritty selvittämään muun muassa arkeologisilla kaivauksilla. Hieman pidemmällä Papinniemellä toimii lomakylä Papinniemi. 

Aiempi peruskoulun alakoulu on lopettanut toimintansa; lähin alakoulu ja esikoulu on Saaren koulu, joka sijaitsee Akonpohjassa.

## Lähteet

## Aiheesta muualla
*Uukuniemen sivusto
*Uukuniemi-seura ry (karjalanliitto.fi)
*Papinniemi Camping
Víctor Manuel López Forero

**Víctor Manuel López Forero** (29. maaliskuuta 1931 – 23. syyskuuta 2023) oli kolumbialainen roomalaiskatolinen arkkipiispa. Hänet vihittiin papiksi Bogotán arkkihiippakuntaan 27. lokakuuta 1957 ja nimitettiin sen vihkipiispaksi sekä Afufenian titulaaripiispaksi 6. toukokuuta 1977. Piispaksi vihkiminen seurasi 29. kesäkuuta. Pääkonsekraattorina toimi Aníbal Muñoz Duque, jota avustivat José Gabriel Calderón Contreras ja Alfonso López Trujillo.

López Forero sai 6. joulukuuta 1980 nimityksen Socorro y San Gilin hiippakunnan piispaksi ja 7. kesäkuuta 1985 Kolumbian sotilaspiispaksi sekä Cilibian titulaaripiispaksi. 21. kesäkuuta 1994 hänet nimitettiin Nueva Pamplonan ja 27. kesäkuuta 1998 Bucaramangan arkkipiispaksi. Hän jäi eläkkeelle 13. helmikuuta 2009.

## Lähteet
Oksatomidi

**Oksatomidi** on antihistamiini, joka on rakenteeltaan piperatsiinijohdos. Oksatomidilla ei ole antikolinergisiä vaikutuksia, kuten monilla antihistamiineilla. Sen sijaan se estää serotoniinireseptoria.

## Lähteet

## Aiheesta muualla

* PubChem: Oksatomidi (CID 4615)
* ChemSpider: Oksatomidi (4454) 
* Kyoto Encyclopedia of Genes and Genomes (KEGG): Oksatomidi (D01773)
* ChEMBL: Oksatomidi (CHEMBL13828)
* UNII: Oksatomidi (J31IL9Z2EE)
Enrique Sarmiento Angulo

**Enrique Sarmiento Angulo** (s. 1. kesäkuuta 1934) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Crisanto Luque Sánchez 24. lokakuuta 1958, ja hänet nimitettiin Bogotán vihkipiispaksi sekä Crepedulan titulaaripiispaksi 3. toukokuuta 1986. Piispaksi vihkiminen seurasi 13. kesäkuuta. Pääkonsekraattorina toimi Mario Revollo Bravo, jota avustivat Rafael Sarmiento Peralta ja Víctor Manuel López Forero.

13. elokuuta 1994 Sarmiento Angulo sai nimityksen Bogotán apostoliseksi hallitsijaksi, jonka tehtävistä hän erosi saman vuoden joulukuun 27. päivänä.

Sarmiento Angulo oli Crepedulan titulaaripiispana, kunnes sai 6. elokuuta 2003 nimityksen Fontibónin hiippakunnan piispaksi. Hänet asetettiin tähän virkaan 13. syyskuuta.

## Lähteet
Mentävä on

**Mentävä on** on suomalaislaulaja Dannyn vuonna 1973 julkaistu studioalbumi. Levyllä on myös kaksi Ami Aspelundin esittämää kappaletta.

## Kappaleet
**A-puoli**
#
#
#
#
#
#
**B-puoli**
#
#
#
#
#
#

## Lähteet
Karl Borsch

**Karl Borsch** (s. 1. elokuuta 1959 Krefeld) on saksalainen roomalaiskatolinen piispa. Hänet vihittiin papiksi Aachenin hiippakuntaan 26. syyskuuta 1992 ja nimitettiin sen vihkipiispaksi sekä Crepedulan titulaaripiispaksi 21. marraskuuta 2003. Piispaksi vihkiminen seurasi 17. tammikuuta 2004. Pääkonsekraattorina toimi Heinrich Mussinghoff, jota avustivat Ernst Franz Gerd Werner Dicke ja Karl Reger.

Borsch opiskeli ensin vuosina 1979–1985 oikeustiedettä Bonnissa ja sitten vuosina 1985–1990 teologiaa Frankfurtin Philosophisch-Theologische Hochschule Sankt Georgenissa sekä Freiburg im Breisgaussa. Hänen tunnuslauseensa on *Quaerite primum regnum Dei* ("Etsikää ennen kaikkea Jumalan valtakuntaa"; Matt. 6:33).

## Lähteet

## Aiheesta muualla
* Karl Borschin esittely hiippakunnan sivuilla
Ratsastushousut

**Ratsastushousut** ovat ratsastuksessa käytettävät housut. Niiden tärkeimmät ominaisuudet ovat riittävä väljyys tai joustavuus, jotta normaali ja tehokas ratsastus on mahdollista, sekä hankaamattomuus ja käyttömukavuus. Hankauksen välttämiseksi ratsastushousut ovat yleensä hyvin tyköistuvat, jotta ryppyjä ei muodostu, ja ne ommellaan siten, että ratsastajan ja hevosen väliin tulee mahdollisimman vähän saumoja. Lahkeen sisäsivulla ei yleensä ratsastushousuissa olekaan saumaa.

Nykyaikaiset eurooppalaistyyppisessä ratsastuksessa käytettävät ratsastushousut on yleensä tehty joustavasta materiaalista ja ne ovat hyvin vartalonmyötäiset. Lahkeen malli vaihtelee sen mukaan, onko housut tarkoitettu käytettäviksi ratsastussaappaiden kanssa (saappaanvarren sisään tuleva kapea säärenmyötäinen lahje, jonka suussa yleensä tarrakiinnitys ja joka saattaa yltää vain puoleenväliin pohjetta) vai ratsastuskenkien kanssa ("jodhpurhousut", joissa on polvesta alaspäin jonkin verran levenevä kengän varren päälle tuleva lahje ja usein jalkaterän alle tuleva lenkki hiihtohousujen tapaan).

Ratsastushousujen lahkeiden sisäsivua eli satulaa vasten tulevaa aluetta on tavallisesti vahvistettu niin kutsutuilla paikoilla. Alun perin paikkojen tarkoituksena oli varsinaisten housujen suojaaminen kulumiselta, ja ne usein ommeltiin tai teetettiin heti uusiin housuihin. Tällaiset paikat olivat kankaiset ja laajuudeltaan nykyisten *polvipaikkojen* luokkaa eli ylsivät lahkeen sisäsivulla hieman polvitaipeen ylä- ja alapuolelle. Nykyisin Suomessa käytetyissä ratsastushousuissa ovat yleisimpiä niin kutsutut *kokopaikat*, jotka yltävät lahkeensuusta aina ylös takamukselle peittäen käytännössä koko hevosen (satulan) kanssa kosketuksiin tulevan alueen, joskin myös pelkkiä polvipaikkoja näkee. Nykyiset paikat ovat usein mokkanahkaa tai samantyyppistä synteettistä materiaalia, joka lisää housujen ja siten ratsastajan istunnan "pitoa" satulassa. Myynnissä ja käytössä on kuitenkin edelleen myös kangaspaikkaisia housuja, joissa erityistä lisäpitoa ei ole.

Ratsastushousujen materiaali vaihtelee housujen käyttötarkoituksen ja käyttövuodenajan sekä muodinkin mukaan (muun muassa farkkukankaiset ratsastushousut). Talvikäyttöön myydään paikoilla varustettuja toppahousuja ja -haalareita mutta myös enemmän normaalien ratsastushousujen mallisia esimerkiksi softshell-housuja. Housujen värit ja kuosit vaihtelevat arkikäytössä paljolti muodin mukaan. Esimerkiksi este- ja kouluratsastuksessa kilpailuasu kuitenkin edellyttää vaaleita, käytännössä tavallisesti valkoisia ratsastushousuja.

Ennen joustavien ja kestävien housukankaiden yleistymistä ratsastushousut ommeltiin joustamattomista kankaista, jolloin reiden ja vyötärön alueelle jouduttiin käytännön syistä jättämään liikkumavaraksi "pussit". Pussihousuja saatetaan edelleenkin toisinaan kutsua ratsastushousuiksi, vaikkeivät tällaiset housut lainkaan välttämättä ole muuten ratsastukseen sopivaa mallia.
Giovanni Benedetti

**Giovanni Benedetti** (12. maaliskuuta 1917 Spello – 3. elokuuta 2017) oli italialainen roomalaiskatolinen piispa. Hänet vihittiin papiksi 26. toukokuuta 1940 ja nimitettiin Perugian arkkihiippakunnan vihkipiispaksi sekä Limatan titulaaripiispaksi 12. joulukuuta 1974. Piispaksi vihkiminen seurasi 23. tammikuuta 1975. Pääkonsekraattorina toimi Sebastiano Baggio, jota avustivat Ferdinando Lambruschini ja Siro Silvestri.

25. maaliskuuta 1976 Benedetti sai nimityksen Folignon hiippakunnan piispaksi, jona hän toimi, kunnes jäi eläkkeelle 10. lokakuuta 1992.

## Lähteet
Paul Khoarai

**Paul Khoarai** (29. toukokuuta 1933 – 27. joulukuuta 2012) oli lesotholainen roomalaiskatolinen piispa. Hänet vihittiin papiksi Leriben hiippakuntaan 17. helmikuuta 1963 ja nimitettiin sen piispaksi 7. maaliskuuta 1970. Piispaksi vihkiminen seurasi 4. heinäkuuta. Pääkonsekraattorina toimi Alfonso Liguori Morapeli, jota avustivat Joseph Delphis Des Rosiers ja Ernest Arthur Green. Khoarai jäi eläkkeelle 30. kesäkuuta 2009.

## Lähteet
Jääpallon SM-sarja 1960

**Jääpallon SM-sarja kaudella 1959-1960** pelattiin yksinkertaisessa sarjassa. 1950-60 luvun vaihteen kolme suurta seuraa jakoivat mitalit, Oulun Palloseura voitti mestaruuden, Veiterä oli hopealla ja KUV sai pronssia. Mitaleista kamppailivat myös WP-35 ja Vastus, jotka olivat KUV:n kanssa tasapisteissä sarjan päätyttyä.

## Mestaruussarja
### Sarjataulukko

### Ottelut

Uusinta putoamisesta: OLS - KUP 6-3.
KUP ja Reipas putosivat sarjasta. Tilalle nousivat Suomensarjasta Oulun Työväen Palloilijat ja Lappeenrannan Pallo-Toverit.

### Yleisömäärät

Yleisömäärät kerätty Helsingin Sanomien otteluraporteista

## Mestarijoukkue
**OPS:n joukkue:** Aarne Hyvönen, Jorma Ollanketo, Veijo Saariaho, Tauno Kaurala, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Seppo Yliluoma, Raimo Okkonen ja Jorma Kukkonen. Valmentaja Reino Arvola

## Parhaat maalintekijät

## Lähteet
* Voitto Raatikainen: Talviurheilun sankarit, Arvi A. Karisto Oy 1977
* Suomen Palloliiton toimintakertomus 

### Viitteet
Tuliterä

**Tuliterä** on Timo Parvelan   kirjoittama romaani, joka aloittaa Sammon vartijat -sarjan. Teoksen kustansi Tammi vuonna 2007. Kirja voitti Topelius-palkinnon vuonna 2007 ja oli vuonna 2008 ehdolla Lasten LukuVarkaus -palkinnon saajaksi.

## Lähteet
*  

### Viitteet

## Aiheesta muualla
* Kirjasampo
Sebastian Koto Khoarai

**Sebastian Koto Khoarai** OMI (11. syyskuuta 1929 – 17. huhtikuuta 2021) oli lesotholainen roomalaiskatolinen piispa ja kardinaali. Hänet vihittiin papiksi 21. joulukuuta 1956 ja nimitettiin Mohale's Hoekin hiippakunnan piispaksi 10. marraskuuta 1977. Piispaksi vihkiminen seurasi 2. huhtikuuta 1978. Pääkonsekraattorina toimi Alfonso Liguori Morapeli, jota avustivat Joseph Patrick Fitzgerald ja Paul Khoarai. Hänet ylennettiin kardinaaliksi vuonna 2016.

## Lähteet
Citizens’ War Memorial

**Citizens’ War Memorial** on Christchurchin tuomiokirkon edessä sijaitseva muistomerkki Christchurchin kaupungissa Uudessa-Seelannissa. Muistomerkki rakennettiin ensimmäisessä maailmansodassa kuolleiden muistolle. Muistomerkki paljastettiin 9. kesäkuuta 1937. Veistos on 16 metriä korkea. Muistomerkin suunnitteli arkkitehti George Hart, ja veistoksen valmisti William Trethewey.

## Lähteet

## Aiheesta muualla
Jääpallon SM-sarja 1958

**Jääpallon Suomen mestaruus kaudella 1957-1958** ratkaistiin yksinkertaisessa sarjassa. Käpylän Urheilu-Veikot voitti mestaruuden. Mestaruus oli KUV:n ensimmäinen. Edellisen kerran helsinkiläisjoukkue oli voittanut mestaruuden 14 vuotta aiemmin.

## Mestaruussarja
### Sarjataulukko

### Ottelut

Tarmo ja VPS putosivat sarjasta. Tilalle Suomensarjasta nousivat Helsingin IFK ja Kouvolan Urheilijain Palloilijat.

## Suomen-mestarit
KUV: Ohto Uotinen, Olavi Varma, Kai Ström, Nils Månsson, Matti Niemi, Lauri Martti, Kauko Korpela, Tauno Timoska, Reijo Rihtamo, Pentti Jokinen, Tapio Hovi, Kurt Tuulamo, Veikko Laurikainen, Väinö Sampo ja Antti Einiö valmentaja: Yrjö Sotiola.

## Lähteet
* Mitä-Missä-Milloin 1959, Otava 1958
* Pekka Anttinen: Vuosisata jääpalloa, 2011
* Suomen Palloliiton toimintakertomus
Sergio Tejera

**Sergio Tejera Rodríguez** (s. 28. toukokuuta 1990 Barcelona, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Alavésia ja on pelipaikaltaan keskikenttäpelaaja.

## Seurajoukkueura
Tejera liittyi Espanyolin junioriakatemiaan 10-vuotiaana vuonna 2000. Kuusi vuotta myöhemmin hän siirtyi englantilaisen Chelsean reservijoukkueeseen.

Tammikuussa 2009 hän palasi takaisin kotimaahansa lainasopimuksella Mallorcaan. 24. heinäkuuta 2009 saarelaisseura käytti osto-optionsa Tejerasta, ja hän allekirjoitti joukkueen kanssa nelivuotisen sopimuksen.

Hän teki ensiesiintymisensä Mallorcan edustusjoukkueessa 7. marraskuuta 2010 ottelussa Real Zaragozaa vastaan.

## Lähteet

## Aiheesta muualla
* Sergio Tejeran tilastot BDFutbol-sivustolla
Highway to Hell (täsmennyssivu)

**Highway to Hell** voi viitata:
*''Highway to Hell'' (albumi), vuoden 1979 albumi AC/DC:lta
**”Highway to Hell”, albumin nimikappale
**[[Stairway to Heaven/Highway to Hell]]*
*Valtatie helvettiin (), vuoden 1992 elokuvan pääosissa Chad Lowe ja Kristy Swanson
Alppihiihto talviolympialaisissa 2014

**[[Alppihiihto|Alppihiihdossa]]** kilpailtiin **[[talviolympialaiset 2014|Sotšin 2014 talviolympialaisissa]]** 9. – 22. helmikuuta Roza Hutorin alppikeskuksessa. Paikalle yleisöä mahtui  7&nbsp;500 henkeä. Tapahtumia oli kymmenen, joista viisi oli miehille ja viisi naisille. Tapahtumia olivat miesten sekä naisten pujottelu, suurpujottelu, supersuurpujottelu, syöksylasku ja alppiyhdistetty.

## Kilpailun aikataulu
Ajat ovat (UTC+4).

## Mitaliyhteenveto
Useat ikään liittyvät ennätykset alpihiihdossa rikottiin näissä olympialaisissa:
* Bode Milleristä, ikä 36, tuli vanhin mitalisti olympialaisten alppihiihdossa; pronssia supersuurpujottelusta.
* Mikaela Shiffrinistä, ikä 18, tuli nuorin mestari pujottelussa olympialaisten alppihiihdossa; kultaa pujottelusta.
* Mario Mattista, ikä 34, tuli vanhin mestari olympialaisten alppihiihdossa; kultaa pujottelusta.
* Henrik Kristoffersenista, ikä 19, tuli nuorin miesmitalisti olympialaisten alpihiihdossa; pronssia pujottelusta.

### Mitalitaulukko

### Miesten kilpailut

### Naisten kilpailut

## Lähteet

## Aiheesta muualla

*Alpphiihto Sotšin 2014 talviolympialaisten ja -paralympialaisten virallisilla sivuilla.
Kadonneen valkoisen naisen syndrooma

**Kadonneen valkoisen naisen syndrooma** () tai **kadonneen kauniin tytön syndrooma**  () on termi, jota media- ja yhteiskuntakriitikot käyttävät kuvatakseen traagista katoamistapausta. Yleensä tapaukseen liittyy nuori, viehättävä valkoihoinen tyttö tai nainen. Tapauksen seuranta on mediassa usein ylimitoitettua suhteessa kadonneisiin miehiin, eri etnistä alkuperää oleviin naisiin tai vähemmän viehättäviin henkilöihin verrattuna.

Yhdysvalloissa on tutkittu, että media tahtoo keskittyä ”neitoihin hädässä”, usein juuri nuoriin valkoisiin naisiin. Yhdysvalloissa esimerkkinä on käytetty Irakin sotaa, jossa yhdysvaltalainen sotilaspartio joutui väijytykseen. Partiossa oli kolme naispuolista sotilasta, Jessica Lynch, Shoshana Johnson ja Lori Piestewa. Heistä Lynch oli valkoihoinen ja vaaleahiuksinen, Johnson tummaihoinen yksinhuoltajaäiti ja Piestewalla oli hopi-intiaanien sukujuuret. Piestewa kuoli väijytykseen, kun taas Lynch ja Johnson otettiin sotavangeiksi. Kun heidät lopulta vapautettiin, media kohdisti huomionsa valkoihoiseen Lynchiin, ei tummaihoiseen Johnsoniin tai partion miehiin. Lynch kertoi myöhemmin hämmästelleensä, miksi hänestä tehtiin mediassa sankari ja muut unohdettiin lähes täysin.

## Tapauksia
Seuraavien tapauksien yhteydessä on puhuttu kadonneen valkoisen naisen syndroomasta:

### Suomi
* Piia Ristikankare (lokakuu 1988) – ei löydetty.
* Raisa Räisänen (lokakuu 1999) – ei löydetty.
* Karoliina Kesti (heinäkuu 2011) – kateissa kuukauden, löydettiin hukkuneena; ei rikosta.

### Yhdistynyt kuningaskunta
* Sarah Everard (maaliskuu 2021) – siepattiin, löydettiin kuolleena; murhaaja tuomittiin.

### Yhdysvallat
* Polly Klaas (lokakuu 1993) – löydettiin murhattuna; murhaaja tuomittiin.
* Chandra Levy (toukokuu 2001) – kateissa seitsemän kuukautta; luurangon jäänteet löydettiin; murhaaja tuomittiin.
* Dru Sjodin (marraskuu 2003) – löydettiin murhattuna; murhaaja tuomittiin.
* Brooke Wilberger (toukokuu 2004) – siepattiin, murhaaja paljasti ruumiin sijainnin ja hänet tuomittiin.
* Taylor Behl (syyskuu 2005) – katosi ja löydettiin myöhemmin kuolleena; murhaaja tuomittiin.
* Michelle Gardner-Quinn (lokakuu 2006) – katosi ja löydettiin myöhemmin kuolleena; murhaaja tuomittiin.
* Gabby Petito (elokuu 2021) – katosi ja löydettiin myöhemmin kuolleena; murhaaja oli muutaman viikon kateissa ja lopulta löytyi kuolleena.

## Lähteet
Ray of Light (täsmennyssivu)

**Ray of Light** voi tarkoittaa ainakin seuraavia asioita:

* *[[Ray of Light]]*, Madonnan vuoden 1998 albumi
** Ray of Light, Madonnan kappale samannimiseltä albumilta
** Ray of Light Limited Edition VHS, videosingle Madonnan kappaleesta
* Ray of Light, Michael Wongin albumi vuodelta 2002.
Avid Media Composer

**Avid Media Composer** on Avid Technologyn ammattilaiskäyttöön suunniteltu videonmuokkausohjelma. Sen ensimmäinen versio julkaistiin vuonna 1989.

1990-luvun alussa järjestelmä oli ammattilaisten suosiossa, mutta kokonainen järjestelmä saattoi maksaa tuhansia dollareita. NewTek julkaisi Video Toaster Flyerin kilpaillakseen samoilla markkinoilla huomattavasti edullisemmalla hinnalla.

## Käyttö
Ohjelmalla on leikattu muun muassa elokuvat *[[2012 (elokuva)|2012]]*, *[[Iron Man 2]]*, *[[Kuolema saa odottaa]]* ja *[[Avatar (elokuva)|Avatar]]*. 

## Lähteet

## Aiheesta muualla
* Virallinen sivusto
Open Your Heart

**Open Your Heart** voi viitata:

* "Open Your Heart" (Madonnan kappale)
* "Open Your Heart" (M Peoplen kappale)
* "Open Your Heart" (Europen kappale)
* "Open Your Heart" (Birgittan kappale), Islannin euroviisuedustuskappale vuonna 2003
* "Open Your Heart" (The Human Leaguen kappale)
* "Open Your Heart" (Lavender Diamondin kappale)
* "Open your Heart" (Cosmic Gate feat. Tiff Lacey)  
* "Open Your Heart", kappale Westlifen albumilta *[[Westlife (albumi)|Westlife]]*
* "Open Your Heart", kappale CB Miltonin albumilta *It's My Loving Thing*
* "Open Your Heart", kappale Anggunin albumilta *[[Open Hearts (albumi)]]*
Open Hearts

**Open Hearts** voi viitata:

* Rakastan sinua ikuisesti (), vuoden 2002 elokuva
* Open Hearts (albumi) (2002)
Express Yourself (täsmennyssivu)

**Express Yourself** voi viitata:

## Musiikki
*”Express Yourself”, Madonnan kappale vuodelta 1989
*”Express Yourself”, N.W.A:n kappale vuodelta 1989
*”Express Yourself” Charles Wrightin kappale
**[[Express Yourself (albumi)|Express Yourself]]*, Erik van der Luijtin albumi vuodelta 2004

## Televisiosarjat
*Express Yourself, Disney Channelin televisiosarja
Sandringhamin kartano

**Sandringhamin kartano** () on Britannian kuningasperheen omistama kartano Sandringhamin kylässä Norfolkissa. Kartanoon kuuluu 8&nbsp;000 hehtaarin tilukset, ja se on ollut kuningasperheen omistuksessa vuodesta 1862. Alkuperäinen kartano oli rakennettu 1700-luvulla, ja nykyisen ulkoasunsa kartano sai 1860-luvun jälkeen Walesin prinssi Edwardin omistusaikana.

## Lähteet
*
*

## Aiheesta muualla
Hullukaalit

**Hullukaalit** (*Hyoscyamus*) on noin 15-lajinen ruohokasvisuku koisokasvien heimossa. Suvun tieteellinen nimi tarkoittaa sianpapua kreikaksi.

Hullukaaleihin kuuluu vanhoja rohtokasveja ja erittäin myrkyllisiä kasveja. Joidenkin lajien siemenet säilyvät itämiskelpoisina erittäin kauan.

## Lajeja
* valkohullukaali (*Hyoscyamus albus*)
* keltahullukaali (*Hyoscyamus aureus*)
* hullukaali eli kylähullukaali eli pihahullukaali (*Hyoscyamus niger*)
* turkinhullukaali (*Hyoscyamus reticulatus*) 

## Katso myös
* hulluruohot (*Datura*)

## Lähteet

## Aiheesta muualla
* Suomen Lajitietokeskus: Hullukaalit – ''Hyoscyamus''
* ITIS: ''Hyoscyamus'' 
* United States Department of Agriculture (USDA): ''Hyoscyamus'' 
* Flora of China: ''Hyoscyamus''
Piikkisika

**Piikkisika** eli **piikikäs** (*Hystrix cristata*) on piikkisikojen eli piikikkäiden heimoon kuuluva jyrsijälaji. Lajia tavataan Italiassa sekä Pohjois- ja Keski-Afrikassa.

## Ulkonäkö
Täysikasvuinen piikkisika painaa 15–30 kg. Se on pituudeltaan noin 70 cm ja korkeudeltaan noin 25 cm. Piikit ovat pitkiä; niitä kasvaa päässä, niskassa ja selässä. Piikkien pituus vaihtelee välillä 15–40 cm. Väriltään piikkisika on valkoruskea. Sillä on kaksi etuhammasta yläleuassa ja kaksi alaleuassa sekä näiden lisäksi takahampaat ylä- ja alaleuassa pureskelua varten.

## Käyttäytyminen
Piikkisika pelottaa vihollisia pois ravistamalla häntäänsä saaden aikaan ratinaa. Puolustautuessaan se kääntää takapäänsä vihollista kohti ja heiluttaa piikikästä häntäänsä. Piikeissä on satoja pieniä väkäsiä, jotka vaikeuttavat pistäneen piikin irroittamista.

## Muuta
Piikkisikoja pyydystetään ruoaksi sen elinalueilla. Laji myös tuhoaa ihmisten viljelyksiä syömällä kasvustoja, niin juuria kuin varsiakin.

Pisimpään elänyt piikkisika kuoli vankeudessa 28-vuotiaana.

Nimestään huolimatta piikkisika ei ole sukua sioille. Nimi lienee käännöslaina jostakin eurooppalaisesta kielestä, joihin sen uskotaan siirtyneen latinan ilmauksesta *porcus spinus*, joka tarkoittaa piikikästä sikaa.

Nisäkäsnimistötoimikunta ehdotti, että piikkisian suomenkieliseksi nimeksi vaihdettaisiin ”piikikäs”.

## Lähteet
*Animal Diversity Web 

### Viitteet
Finnhits 3

**Finnhits 3** on suomalaista iskelmämusiikkia sisältävän *[[Finnhits]]*-kokoelmalevysarjan kolmas osa vuodelta 1976. Levyn kappaleet ovat vuosilta 1967–1976. Suurin osa levyn kappaleista on kuitenkin julkaistu vuonna 1975 tai 1976.

Levyn vanhimpia levytyksiä on Eija Sinikan esittämä ”Kanssasi sun”, joka äänitettiin jo vuonna 1970. Kappale nousi kuitenkin hittilistoille vasta vuonna 1975. Erkki Junkkarisen ”Ruusut hopeamaljassa” levytettiin jo alun perin vuonna 1967, mutta kappale ylsi ensimmäistä kertaa hittilistoille maaliskuussa 1975 uuden levytetyn version myötä, jonka nimi oli ”Ruusuja hopeamaljassa”.

Albumi menestyi hyvin levysarjan edellisten osien tapaan ja oli Mitä Suomi soittaa -listan ensimmäisellä sijalla huhti- ja toukokuussa 1976. Kultalevyraja ylittyi vuonna 1984. Sitä on myyty vuoteen 2013 noin 52 000 kappaletta ja on täten Finnhits-sarjan toisiksi myydyin. 

Albumi julkaistiin Finnlevy-levymerkillä LP-levynä ja C-kasettina.Vuonna 1996 Fazer Records julkaisi albumin ensimmäistä kertaa CD-levynä ja uudelleen vuonna 2003. Vuonna 2003 albumi julkaistiin myös samoissa kansissa levysarjan neljännen osan kanssa CD-levynä.

## Kappaleet
### A-puoli
# Katri Helena: 
# Erkki Liikanen: 
# Markku Aro: 
# Seppo Närhi: 
# Pekka Himanka: 
# Reijo Taipale: 
# Eija Sinikka:  
# Gulliver: 

### B-puoli
# Virve ”Vicky” Rosti: 
# Fredi: 
# Erkki Junkkarinen: 
# Erkki Liikanen: 
# Merja Rantamäki: 
# Tapani Kansa: 
# Matti Esko: 
# Danny: 

## Kokoonpano
### Muusikoita

* Juhani ”Junnu” Aaltonen – saksofoni (9), puupuhaltimet (12)
* Olli Ahvenlahti – piano (4)
* Arto Alaspää – taustalaulu (10)
* Heikki Annala – bassokitara (5)
* Anne-Marie ”Ami” Aspelund – taustalaulu (10, 16)
* Kaj Backlund – trumpetit (15)
* Matti Bergström – bassokitara (7)
* Jaakko Borg – kapellimestari (13)
* Paul Fagerlund – kosketinsoittimet (12)
* Pertti ”Kalle” Fält – taustalaulu (1, 12, 16)
* Maija Hapuoja – taustalaulu (1)
* Antti Hyvärinen – kapellimestari (3, 8, 10)
* Heikki Hämäläinen – viulut (1, 10)
* Tapani ”Nappi” Ikonen – lyömäsoittimet (4)
* Aimo ”Ami” Jaara – taustalaulu (1, 16)
* Antero Jakoila – kitarat (3–4, 7, 10) 
* Heikki Jäntti – huuliharppu (6)
* Ilpo Kallio – rummut ja lyömäsoittimet (8, 10, 13, 15)
* Esa Katajavuori – kosketinsoittimet (14)
* Marjo-Riitta Kervinen – taustalaulu (16)
* Hannu ”Roope” Koistinen – rummut ja lyömäsoittimet (1, 16)
* Leif Källman – trumpetti (12)
* Heikki Laurila – kitarat (2–3, 6, 8, 10, 13–15) 
* Kai Lind – taustalaulu (12)
* Kari Lindstedt – sello (1)
* Kullervo Linna – kapellimestari (11)
* Jörgen Petersen – trumpetit (15)
* Aarno Raninen – kapellimestari (2, 6)
* Jaakko Raulamo – sello (10)
* Esko Rosnell – rummut ja lyömäsoittimet (14)
* Veikko Samuli – kosketinsoittimet (1, 9, 16), kapellimestari (9, 16) 
* Arno ”Nono” Söderberg – kitarat (1, 4, 7–8) 
* Irma Tapio – taustalaulu (1, 14–15)
* Matti Tyni – bassokitara (16)
* Heikki ”Häkä” Virtanen – bassokitara (2, 4)
* Hasse Walli – kitarat (1)
* Taisto Wesslin – kitarat (1, 12)
* Kaj Westerlund – piano (4)
* Jorma Ylönen – viulut (1)
* Ronnie Österberg – rummut (4)

## Lähteet